rejauldu/bengali-wikipedia huggingface dataset:
ডান|150px|link=নর্মা তারামণ্ডলের তারাগুলোর তালিকা|alt=নর্মা তারামণ্ডলের তারাগুলোর তালিকা নর্মা দক্ষিণ খ-গোলার্ধে আরা ও লুপাস তারামণ্ডল দু’টির মধ্যে অবস্থিত একটি ছোটো তারামণ্ডল। অষ্টাদশ শতাব্দীর ফরাসি জ্যোতির্বিজ্ঞানী নিকোলা-লুই দ্য লাকায়ি যে বারোটি তারামণ্ডল অঙ্কন করেছিলেন, নর্মা তার অন্যতম। এছাড়া বৈজ্ঞানিক যন্ত্রপাতির সাহায্যে বর্ণিত বহুসংখ্যক তারামণ্ডলগুলোরও অন্যতম এটি। এই তারামণ্ডলের নামটি নর্ম্যালের লাতিন প্রতিশব্দ, যা একটি সমকোণ নির্দেশ করে এবং বিভিন্নরূপেরুল, ছুতোরের স্কোয়ার, সেট স্কোয়ার বা লেভেলের প্রতীকরূপে গণ্য হয়। নর্মা তারামণ্ডলটি আধুনিক ৮৮টি তারামণ্ডলের তালিকাভুক্তই থেকে গিয়েছে। নর্মার চারটি উজ্জ্বলতর তারা—গামা, ডেল্টা, ইপসিলন ও ইটা—অস্পষ্ট তারাদের ক্ষেত্রের উপর একটি বর্গাকার ক্ষেত্র গঠন করেছে। গামা২ নর্মি হল এই তারামণ্ডলের উজ্জ্বলতম তারা, যার আপাত মান ৪.০। মিউ নর্মি অদ্যাবধি জ্ঞাত সর্বাপেক্ষা উজ্জ্বল তারাগুলোর অন্যতম, এটির ঔজ্জ্বল্য সূর্য অপেক্ষা দশ লক্ষের এক-চতুর্থাংশ থেকে দশ লক্ষ গুণ বেশি। নর্মার চারটি নক্ষত্র জগতে গ্রহের উপস্থিতির কথা জানা যায়। আকাশগঙ্গা ছায়াপথ নর্মার মধ্য দিয়ে যায়। এই তারামণ্ডলের মধ্যে দূরবীনের সাহায্যে পর্যবেক্ষকদের কাছে দৃশ্যমান আটটি মুক্ত স্তবক অবস্থিত। নর্মা স্তবক নামে পরিচিত আবেল ৩৬২৭ এই তারামণ্ডলেই অবস্থিত। এই নর্মা গুচ্ছ জ্ঞাত সর্বাধিক গুরুভার ছায়াপথ স্তবকগুলোর অন্যতম। (বাকি অংশ পড়ুন...)
দৈনিক জাগরণ বাংলাদেশ থেকে প্রকাশিত একটি বাংলা ভাষার সংবাদপত্র। সাংবাদিক আবেদ খান এর সম্পাদক ও প্রকাশক।  সংবাদপত্রটি আগে ফরিদপুর থেকে সাপ্তাহিক ভিত্তিতে প্রকাশিত হতো যা ১৯৮১ সাল থেকে নিয়মিত প্রকাশিত হতে থাকে। কালের কণ্ঠ ছাড়ার পর আবেদ খান ও সংবাদপত্রটির নির্বাহী সম্পাদক মুস্তাফিজ শফি জাগরণ জাতীয় ভিত্তিতে প্রকাশের সিদ্ধান্ত নেন। ২৭ সেপ্টেম্বর ২০১১ সালে শফি সামাজিক যোগাযোগমাধ্যমে সংবাদপত্রটি দেশব্যাপী প্রকাশ করার সিদ্ধান্ত ঘোষণা করেন যা ঢাকা থেকে নিটল গ্রুপের অর্থায়নে প্রকাশের কথা ছিল। ২০১৫ সালে আবেদ খান জানান যে সংবাদপত্রটি প্রকাশের জন্য বাংলাদেশের স্বাধীনতা যুদ্ধের সমর্থক এমন একজন বিনিয়োগকারী খুঁজছেন যিনি তাকে স্বাধীনভাবে কাজ করতে দিবেন ও কর্মক্ষেত্রে হস্তক্ষেপ করবেন না। জানা গিয়েছিল যে সংবাদপত্রটির বিনিয়োগকারী হিসেবে ফরিদপুরের একজন ব্যবসায়ী আগ্রহ প্রকাশ করেছিলেন। ১৪ নভেম্বর ২০১৮ সালে একটি অনলাইন পোর্টাল হিসেবে ঢাকা ক্লাবে জাগরণের উদ্বোধন হয়। ২২ আগস্ট ২০২০ সালে দৈনিক জাগরণের সাংবাদিকদের ৮ মাসের বকেয়া বেতন পরিশোধের দাবিতে ঢাকায় মানববন্ধন কর্মসূচি পালন করা হয়। ৬ জানুয়ারি ২০২৩ সালে সাংবাদিকদের বকেয়া বেতন পরিশোধ না করে তাদেরকে নোটিশ ব্যতীত ছাটাই করে দেওয়ার অভিযোগে সম্পাদক আবেদ খানের বিরুদ্ধে শ্রম আদালতে সংবাদপত্রটির সাতজন কর্মী মামলা করে। মামলার জন্য ৭ জানুয়ারি ২০২৫ সালে আদালতে হাজিরের নির্দেশ অমান্য করে আবেদ খান অনুপস্থিত থাকলে তার বিরুদ্ধে ২২ জানুয়ারিতে গ্রেফতারি পরোয়ানা জারি করা হয়।  তথ্যসূত্র   বহিঃসংযোগ   দৈনিক জাগরণের ওয়েবসাইট  জা জা জা জা
আবু আইয়ুব আনসারি (মৃত্যু ৬৭৪) ছিলেন মুহাম্মাদ সা: এর একজন সাহাবি। তিনি বনু নাজ্জার গোত্রের সদস্য ছিলেন। আনসার সাহাবিদের মধ্যে তিনি অন্যতম। কনস্টান্টিনোপল অবরোধে তিনি অংশ নেন এবং অভিযান চলাকালীন তিনি শাহাদাত বরণ করেন।  মুহাম্মাদ সা: মদিনায় হিজরত করার পর শহরের অধিবাসীরা সকলেই তাকে তাদের বাসায় অবস্থান নেয়ার অনুরোধ জানায়। সিদ্ধান্ত হয় যে মুহাম্মদের উটকে ছেড়ে দেয়া হবে এবং সেটি যেখানে বসবে সেখান থেকে নিকট বাসায় তিনি অবস্থান নেবেন। উটটি আবু আইয়ুব আনসারির বাসার কাছে মাটিতে বসে পড়ে। তাই এখানে মুহাম্মাদ সা: এর  অবস্থান নেন।  মুসলিমরা মিশর জয় করার পর আবু আইয়ুব আনসারি ফুসতাতে চলে আসেন এবং আমর ইবনুল আস মসজিদের পাশে বাড়ি বানিয়ে বসবাস শুরু করেন। তার গুরুত্বপূর্ণ প্রতিবেশিদের মধ্যে ছিলেন যুবাইর ইবনুল আওয়াম, উবাইদা, আবু যর, আবদুল্লাহ ইবনে উমর ও আবদুল্লাহ ইবনে আমর ইবনুল আস।Masud ul-Hasan, Hadrat 'Umar Farooq, Islamic Publications Ltd. Lahore 1982  সামরিক ক্ষেত্রে আবু আইয়ুব আনসারি কৃতিত্ব দেখিয়েছেন। তার ব্যাপারে বলা হয়, "মুহাম্মদ (সাঃ) এর সময় থেকে মুয়াবিয়ার সময় পর্যন্ত মুসলিমদের এমন কোনো যুদ্ধে নেই যাতে তিনি অংশ নেননি, যদি না তিনি অন্য কোনো যুদ্ধক্ষেত্রে নিয়োজিত থাকতেন।"Muhammad ibn Sa'd, Kitāb at-Tabāqat al-Kabīr (The Great Book of Generations).   শিয়া দৃষ্টিভঙ্গি  চতুর্থ খলিফা আলী ইবনে আবি তালিবের সাথে ঘনিষ্ঠতার কারণে শিয়ারা আবু আইয়ুব আনসারিকে সম্মানিত বলে বিবেচিত করে। তিনি আলীর পক্ষে সিফফিনের যুদ্ধে অংশ নিয়েছিলেন।   শেষ সামরিক অভিযান  আবু আইয়ুব আনসারি কনস্টান্টিনোপল বিজয়ের জন্য প্রেরিত অভিযানে অংশ নিয়েছিলেন। এসময় তিনি বার্ধক্যে উপনীত হলেও বাহিনীর সাথে অভিযানে যান। যুদ্ধে অবতীর্ণ হওয়ার পর তিনি অসুস্থ হয়ে পড়েন। তিনি তার সঙ্গীদের বলেন যাতে তাকে শত্রু সীমানার যত ভেতরে পারা যায় তত ভেতরে নিয়ে যাওয়া হয়। এবং কনস্টান্টিপোলের দেয়ালের কাছে তাকে দাফন করা হয়। তার মৃত্যুর পর মুসলিম সৈনিকরা তার ইচ্ছাপূরণ করে। বর্ণিত আছে রোমানরা তার কবরকে সম্মান করত এবং খরার সময় এর ওসীলা নিয়ে বৃষ্টি কামনা করত।https://library.islamweb.net/ar/library/index.php?page=bookcontents&ID=217&idfrom=0&idto=0&flag=1&bk_no=60&ayano=0&surano=0&bookhad=0   কবর  কনস্টান্টিনোপল বিজয়ের পর সুলতান দ্বিতীয় মুহাম্মদের উপদেষ্টা সুফি আলেম আকশামসউদ্দিন আধ্যাত্মিক শক্তিবলে তার কবর খুজে বের করেন এবং উসমানীয়রা তার কবরের উপর মাজার নির্মাণ করে। তার সম্মানে কবরের পাশে মসজিদও নির্মাণ করা হয়। এর পর থেকে স্থানটি তার নামে পরিচিতি পায়। পবিত্র স্থান হিসেবে বিবেচিত হওয়ার অনেক উসমানীয় কর্তাব্যক্তি সেখানে দাফন হওয়ার ইচ্ছা পোষণ করতেন। এখনও অগণিত মানুষ তার কবর যিয়ারত ও দর্শনে আসেন।   আধুনিক উপস্থাপন  ২০১২ সালে মুক্তি পাওয়া ফেতিহ ১৪৫৩ নামক তুর্কি চলচ্চিত্রে আবু আইয়ুব আনসারিকে একটি চরিত্র হিসেবে দেখানো হয়েছে।   আরও দেখুন   সালাফ  সাহাবি  ফেতিহ ১৪৫৩   তথ্যসূত্র    গ্রন্থপঞ্জি   Muhammad ibn Jarir al-Tabari, History v. 18 "Between Civil Wars: The Caliphate of Mu'awiyah," transl. Michael G. Morony, SUNY Press, Albany, 1987.  Muhammad Ibn Sa'd, Kitab at-Tabaqat al-Kabir, np, nd.  Prof. Philip K. Hitti, A History of the Arabs, Macmillan, London, 1951 rev.ed.    বিষয়শ্রেণী:পুরুষ সাহাবা বিষয়শ্রেণী:৫৭৬-এ জন্ম বিষয়শ্রেণী:৬৭৪-এ মৃত্যু বিষয়শ্রেণী:আরব-বাইজেন্টাইন যুদ্ধের আরব ব্যক্তি বিষয়শ্রেণী:আনসার বিষয়শ্রেণী:মদিনার রাশিদুন গভর্নর বিষয়শ্রেণী:সাহাবা বিষয়শ্রেণী:মদিনার ব্যক্তি বিষয়শ্রেণী:মুসলিম শহীদ
থাম্ব|পাকিস্তানের পাঞ্জাব অঞ্চলের প্রশাসনিক জেলা ও তহলিশের মানচিত্র। তহশিল বা তহসিল, যা তালুক, মহকুমা, মণ্ডল ইত্যাদি নামেও পরিচিত, হচ্ছে ভারত ও পাকিস্তানে প্রচলিত একধরনের স্থানীয় প্রশাসনিক বিভাগ, যা সাধারণত কোনো জেলার উপবিভাগ। এটি ভারত ও পাকিস্তানে পূর্ববর্তী প্রশাসনিক বিভাগদের প্রতিস্থাপিত করেছে, যেমন পরগনা ও থানা।   ভারত   বিশাল দেশ হওয়ার জন্য প্রশাসনিক সুবিধার্থে ভারতকে রাজ্য ও কেন্দ্রশাসিত অঞ্চলে ভাগ করা হয়েছে। এই রাজ্য ও কেন্দ্রশাসিত অঞ্চলগুলো আবার জেলায় বিভক্ত। এই জেলাগুলো আবার বিভিন্ন ভাগে বিভক্ত, যা বিভিন্ন রাজ্যে বিভিন্ন নামে পরিচিত। মূলত উত্তর ভারতে এটি "তহশিল" নামে প্রচলিত। পশ্চিম ও দক্ষিণের রাজ্যে (অন্ধ্রপ্রদেশ ও তেলেঙ্গানা ব্যতীত) এরা "তালুক" বা "তালুকা" নামে বেশি প্রচলিত এবং অন্ধ্রপ্রদেশ ও তেলেঙ্গানায় এদের "রাজস্ব বিভাগ" বলা হয়। আবার, পূর্ব ও উত্তরপূর্বের রাজ্যে (অরুণাচল প্রদেশ ও নাগাল্যান্ড ব্যতীত) এরা "মহকুমা" বা "উপবিভাগ" নামে পরিচিত" এবং অরুণাচল ও নাগাল্যান্ডে এরা "সার্কেল" নামে পরিচিত।   পাকিস্তান  পাকিস্তানে তহশিল হলো দ্বিতীয় স্তরের প্রশাসনবিভাগ। এবং পাকিস্তানে তহশিলকে আবার উপ-বিভাগে ভাগ করা হয় যাকে ইউনিয়ন কাউন্সিল বলে। পাকিস্তানে কয়কটি তহশিল মিলিয়ে একটি জেলা (ڈسٹرکٹ) গঠিত হয়। সিন্ধ প্রদেশে তহশিল শব্দটির পরিবর্তে তালুকা শব্দটিও প্রয়োগ করা হয়।   তথ্যসূত্র   বিষয়শ্রেণী:ভারতের উপজেলা বিষয়শ্রেণী:উর্দু শব্দ ও বাক্যাংশ বিষয়শ্রেণী:হিন্দি শব্দ ও বাক্যাংশ বিষয়শ্রেণী:দেশের প্রশাসনিক উপবিভাগের ধরন   বিষয়শ্রেণী:ভারতের উপবিভাগ
ব্সোদ-নাম্স-গ্রাগ্স-পা () (১৭২৩-১৭৮৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সোদ-গ্রাগ্স-স্প্রুল-স্কু () উপাধিধারী বৌদ্ধ লামা ছিলেন। তিনি  তিব্বতের ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তদশ প্রধান ছিলেন।   সংক্ষিপ্ত জীবনী  ব্সোদ-নাম্স-গ্রাগ্স-পা ১৭২৩ খ্রিষ্টাব্দে তিব্বতের আমদো অঞ্চলে একটি মঙ্গোল যাযাবরগোষ্ঠীতে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ব্লো-ব্জাং-দোন-গ্রুব () নামক প্রথম স্দে-খ্রি রিন-পো-ছে () উপাধিধারী বৌদ্ধ লামা্র নিকট শিক্ষালাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। তিনি ল্হা-ব্ত্সুন-স্কাল-ব্জাং-ত্শোগ্স-গ্ন্যিস () এবং রা-স্তোদ-পা-ব্লো-ব্জাং-রাব-র্গ্যাস () নামক দুই বৌদ্ধ সাধকের নিকট ছেদ সাধনা সমন্ধে অধ্যয়ন করেন। পঞ্চম পাঞ্চেন লামা, ঙ্গাগ-দ্বাং-ম্ছোগ-ল্দান () নামক চুয়ান্নতম দ্গা'-ল্দান-খ্রি-পা, রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু, ঙ্গাগ-দ্বাং-ব্লো-ব্জাং  () প্রভৃতি বিখ্যাত পণ্ডিতেরা তার উল্লেখযোগ্য শিক্ষক ছিলেন। তিনি  ১৭৭২ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারের তন্ত্র মহাবিদ্যালয়ের প্রধানের দায়িত্ব লাভ করেন। তিনি ১৭৭৯ খ্রিষ্টাব্দে এই বিহারের সপ্তদশ প্রধানের দায়িত্ব লাভ করেন  এবং চার বছর এই পদে থাকেন।   তথ্যসূত্র      বিষয়শ্রেণী:১৭২৩-এ জন্ম বিষয়শ্রেণী:১৭৮৯-এ মৃত্যু বিষয়শ্রেণী:সোদ্রক টুলকু
শিবাজীনগর () ভারতের মহারাষ্ট্র রাজ্যের চন্দ্রপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে শিবাজীনগর শহরের জনসংখ্যা হল ১৪,৭৯৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে শিবাজীনগর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
থাম্ব|350x350পিক্সেল| বার্থ অফ ভেনাস, আলেকজান্ডার ক্যাবানেল, ১৮৬৩ থাম্ব|350x350পিক্সেল| ১৮২৬ সালে রয়্যাল ড্যানিশ অ্যাকাডেমি অব ফাইন আর্টসে উইলহেম বেঞ্জ কর্তৃক নেয়া জীবন্ত ক্লাস শিক্ষায়তনিক শিল্পকর্ম (academic art), বা ধ্রুপদী শিল্প বা অ্যাকাডেমিকতা হলো ইউরোপিয়ান শিল্প অ্যাকাডেমিগুলো দ্বারা প্রভাবিত হয়ে চিত্রকর্ম, ভাস্কর্য, এবং স্থাপত্যশিল্প সৃষ্টির একটি ধরন। সুনির্দিষ্টভাবে, ফ্রান্সের চারুকলা অ্যাকাডেমি "একাদেমি দে বোযার্‌" (Académie des Beaux-Arts)-এর শৈল্পিক মানদন্ড দ্বারা প্রভাবিত শিল্পী ও শিল্পকর্মকেই শিক্ষায়তনিক শিল্প হিসেবে ধরা হয়ে থাকে, যা নব্যক্লাসিকতা এবং রোম্যান্টিকতার জাগরণের সময়ে চর্চা করা হতো, এবং এ ধরনের শিল্পকর্ম উল্লিখিত দু'টি শিল্পধারার শৈল্পিক উৎকর্ষ সংশ্লেষণের চেষ্টার মাধ্যমে তাদেরকে অনুসরণ করত, এবং এ ধারাটি উইলিয়াম-এডল্ফ‌ বুগোহো, টমাস ক্যুৎউ, এবং হান্স মাকা'ট-এর চিত্রকর্মের মাধ্যমে সবচেয়ে ভালভাবে ফুটে উঠে। এটিকে অনেক সময় অ্যাকাডেমিজ্‌ম, 'আর্ট পম্পিয়ার' (নিন্দাসূচক অর্থে) এবং 'সারগ্রাহিতা' হিসেবেও উল্লেখ করা হয়ে থাকে, এবং প্রায়শই 'ইতিহাসবাদ' ও 'সিংক্রেটিজ্‌ম'-এর সাথে সম্পর্কযুক্ত করা হয়।  বিষয়শ্রেণী:শিল্পকলা আন্দোলন
ফ্লুরাজিপাম(Flurazepam) BE Patent 629005(বাণিজ্যিক নাম ডালমেন বা ডালমার্ডম) বেঞ্জোডায়াজেপিন জাতক।এর মাঝে দুশ্চিন্তা নিবারক,নিদ্রা উদ্রেক কারক,খিচুনি নিবারক উপাদান রয়েছে।এর র্দীঘ অর্ধায়ুর জন্য এটি সুপরিচিত।ফ্লুরাজিপাম চারদিনের বেশি রক্তপ্রবাহে অবস্থান করতে পারে।এটি ইনসোমোনিয়া বা অনিদ্রার চিকিত্‍সায় ও ব্যবহার করা হয়ে থাকে।   ব্যবহার thumb|right ফ্লুরাজিপাম প্রাথমিক বা সাধারণ অনিদ্রা দূর করতে ব্যবহার করা হয়।স্বল্প মেয়াদী চিকিত্‍সার জন্য এমন রোগীদের দেয়া হয় যারা সহজে ঘুমাতে পারেন না,হঠাত্‍ করেই জেগে যান,অথবা অনেক আগেই ঘুম থেকে জেগে য়ান তাদেরকে।ফ্লুরাজিপাম দীর্ঘসময় কর্মক্ষম বেনজোডায়াজিপিন যা যেসব রোগী সহজে ঘুমাতে পারেন না তাদেরকে দেয়া হয়।এটা দীর্ঘদিন ধরে যারা অনিদ্রায় ভুগছে তাদের স্বল্পমেয়াদী ঘুমের ঔষধ হিসেবে মাঝে মাঝে ব্যবহার করা হয়।  পার্শ্ব প্রতিক্রিয়াসমূহ এর সাধারণ ক্ষতিকারক প্রভাবগুলো হলো টলতে থাকা,ঝিমানো,অবসাদগ্রস্থ হ ওয়া,ঘুম ঘুম ভাব,মাংসপেশির জড়তা (ataxia)।ফ্লুরাজিপাম কখনোই এলকোহল জাতীয় কোন কিছুর সাথে সেবন করা উচিত নয়।এতে ভয়াবহ দুঘর্টনা ঘটতে পারে।চিকিত্‍সকের ব্যবস্থাপত্র ছাড়া এর ব্যবহার নিষেধ।   বিশেষ সর্তকতা বেঞ্জোডায়াজেপিন জাতক ফ্লুরাজিপাম বয়স্ক,গর্ভবতী মহিলা,শিশু,নেশাগ্রস্থ দের জন্য সেবন বিধি বর্হিভূত।   ফার্মাকোলজি ফ্লুরাজিপাম অন্যান্য বেঞ্জোডায়াজেপিন যেমন :ডায়াজিপাম,ক্লোনাজিপাম,অক্সাজিপাম,লোরাজিপামর মতই। ফ্লুরাজিপাম প্রায় ৪০-২৫০ ঘণ্টা সেবনের পর রক্তে অবস্থান করতে পারে।রাতে এটা সেবনের পর প্রতিক্রিয়া হিসেবে রাতে অতিরিক্ত তন্দ্রাভাব এবং সাইকোমটরের কাজ বাধাগ্রস্থ হতে পারে।যার রেশ পরদিন পর্যন্ত দেখা যায়।এতে সর্তকভাবে গাড়ি চালনা হুমকির মুখে পড়ে এবং দুঘর্টনায় পতিত হয়ে হাড়ে ফাটল সৃষ্টি হতে পারে। অন্যান্য বেঞ্জোডায়াজেপিন জাতকরা বেঞ্জোডায়াজেপিন  রিসেপ্টরের সম্পূর্ণ এগোনিস্ট হিসেবে কাজ করলেও ফ্লুরাজিপাম আংশিক এগোনিস্ট হিসেবে কাজ করে। গর্ভধারণ অবস্থায় ফ্লুরাজিপাম সেবন বন্ধ করা উচিত।শিশুকে দুগ্ধপান কালে এর সেবন করা থেকে বিরত থাকতে বলা হয়,কেননা মায়ের দুধের সাথে এর নিঃসরণ ঘটতে পারে।   অপব্যবহার  ফ্লুরাজিপামকে দুভাবে অপব্যবহৃত করা হয়।প্রথমত উচ্চ মাত্রায় একে বিনোদন বা নেশার জন্য ব্যবহার করা হয়ে থাকে।দ্বিতীয়তঃ চিকিত্‍সকের নিষেধাজ্ঞা উপেক্ষা করে একে দীর্ঘমেয়াদে সেবন করা হয়।   আইনগত মর্যাদা  ফ্লুরাজিপামকে শিডিউল ফোর (Schedule IV)ড্রাগে অর্ন্তভুক্ত করা হয়েছে।Convention on Psychotropic Substances.   তথ্যসূত্র    বহিঃসংযোগ   Rx-List - Flurazepam  Inchem - Flurazepam  বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:ঔষধ
ফাসট্রা টু   হল একটি ডেস্কটপ সুপারকম্পিউটার  টি টোমোগ্রাফির জন্য নকশা করা হয়েছে। এটা ২০০৯ সালে আসটরা(ASTRA or All Scale Tomographic Reconstruction Antwerp) আইবিবিটি(IBBT or Interdisciplinary institute for BroadBand Technology) এন্ট্র্বেপ বিশ্ববিদ্যালয় এর ভীষণ ল্যাবের গবেষণাকারি দল, বেলজিয়াম এর টন কম্পিউটার এর দোকান,আসুস, তাইওয়ান এর ইএসই বহুজাতিক কম্পিউটার পণ্য উৎপাদনকারি দের সাহায্যে ফাসট্রা ওয়ান স্বার্থকভাবে তৈরি করা হয় ২০০৮ সালে।  ফাসট্রা টু ফাসট্রা ওয়ান থেকে বেশি  দ্রুতি সম্পন্ন হিসেবে বিবেচিত,৫১২ কোর ক্লাস্টার যা এই কম্পিউটার কে কিছুটা দ্রুতি সম্পন্ন করেছে। যাইহোক, কম্পিউটারের জিপিউ সংখ্যার কারণে কম্পিউটার সিস্টেম প্রাথমিকভাবে নানারকম সমস্যার সম্মুখীন হয়। যেমন রিবুট নিত না এবং ভিডিও কার্ডে অল্প যায়গার কারণে অতিগরম হয়ে উঠত।  তথ্যসূত্র  বিষয়শ্রেণী:২০০৯-এ বিজ্ঞান বিষয়শ্রেণী:অনন্য কম্পিউটার
thumb|অখিল ভারতীয় আয়ুর্বিজ্ঞান সংস্থান পাটনা অখিল ভারতীয় আয়ুর্বিজ্ঞান সংস্থান পাটনা (এইমস পাটনা), পূর্বে জয়া প্রকাশ নারায়ণ অল ইন্ডিয়া ইনস্টিটিউট অব মেডিকেল সায়েন্সেস (জেপিএনএআইআইএমএস) পরিচিত, একটি চিকিৎসা মহাবিদ্যালয় ও চিকিৎসা গবেষণা সরকারি প্রতিষ্ঠান, যা ভারতের বিহার রাজ্যের পাটনা শহরের ফুলওয়ারি শরীফে অবস্থিত। এটি ভারতের একটি জাতীয় গুরুত্বের প্রতিষ্ঠান। প্রতিষ্ঠানটি পাটনা হাইকোর্টের পর্যায়ক্রমিক পর্যবেক্ষণের পর ২০১২ সালের ২৫শে সেপ্টেম্বর কার্যক্রম শুরু করেছিল।Study, health cradles plod on slo-mo track- Bottlenecks in IIT, CUB & JPNAIIMS projects prevent relief to students and patients  এটি স্বায়ত্তশাসিতভাবে স্বাস্থ্য ও পরিবার কল্যাণ মন্ত্রকের অধীনে কাজ করে। তৎকালীন উপরাষ্ট্রপতি ভৈরন সিং শেখাওয়াত ২০০৪ সালের ৩ই জানুয়ারি ভিত্তি স্থাপন করেছিলেন। প্রতিষ্ঠানটি ২০১৮ সালে সম্পূর্ণরূপে কার্যকরী হয়ে উঠেছিল।   হাসপাতাল  এইমস পাটনা হাসপাতালে বহির্বিভাগীয় রোগী ব্লক, অভ্যন্তরীণ রোগী বিভাগের ব্লক, ট্রমা ও ইমার্জেন্সি ব্লক এবং অত্যাধুনিক পরিকাঠামো সহ একটি পৃথক আয়ুশ ও পিএমআর ভবন রয়েছে। ২০২০ সালের হিসাবে, এইমস পাটনার ৮২০ টি শয্যা, ২৮ টি কার্যকরী মডুলার অপারেটিং থিয়েটার, ১২ টি কার্যকরী সুপার স্পেশালিটি এবং ১৮ টি কার্যকরী স্পেশালিটি রয়েছে। হাসপাতালে একটি ৩০,০০০-কিলো লিটার ধারণ ক্ষমতার অক্সিজেন ট্যাঙ্ক স্থাপন করা রয়েছে।   তথ্যসূত্র    বহিঃসংযোগ     বিষয়শ্রেণী:জয়প্রকাশ নারায়ণের স্মারক বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:বিহারে চিকিৎসা মহাবিদ্যালয় বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৪-এ ভারতে প্রতিষ্ঠিত বিষয়শ্রেণী:২০১২-এ বিহারে প্রতিষ্ঠিত বিষয়শ্রেণী:২০১২-এ ভারতে প্রতিষ্ঠিত বিষয়শ্রেণী:বিহারের মেডিকেল কলেজ বিষয়শ্রেণী:অখিল ভারতীয় আয়ুর্বিজ্ঞান সংস্থান
হুস্না জান বা হুস্না বাই ঊনবিংশ শতাকের শেষদিক থেকে বিংশ শতকের গোড়ার দিকের সময়ে বারাণসীর একজন তাওয়াইফ এবং ঠুমরি গায়িকা ছিলেন। তিনি উত্তরপ্রদেশে খেয়াল, ঠুমরি ও টপ্পা গায়কির বিশেষজ্ঞ হিসাবে পরিচিত ছিলেন। ১৯০০ এর দশকের গোড়ার দিকে গানের ঐতিহ্যকে নতুন করে সংজ্ঞায়িত ও বিপ্লব ঘটানো, দেশাত্মবোধক গান গেয়ে এবং অন্যান্য গায়কদের কেতা অনুসরণ করতে অনুপ্রাণিত করার কৃতিত্ব তার। তিনি ঠাকুর প্রসাদ মিশ্র এবং বিখ্যাত সারেঙ্গি বাদক পণ্ডিত শম্ভুনাথ মিশ্রর কাছে গানের দীক্ষা নেন এবং তাঁর টপ্পা গান (হিন্দুস্তানি শাস্ত্রীয় সংগীত) তিনি বারাণসীর কিংবদন্তি ছোট রামদাস জি-র অধীনে আয়ত্ত করেছিলেন।  কর্মজীবন  হুস্না বাই ভারতেণ্ডু হরিশচন্দ্রের সমসাময়িক ছিলেন এবং তাঁর সাথে পত্রবিনিময়ের মাধ্যমে যোগাযোগ ছিল এবং কবিতাসম্বন্ধীয় অভিব্যক্তির বিষয়ে তাঁর পরামর্শ ও মতামত নিয়েছেন। তার ঠুমরি এবং ঠুমরির অন্যান্য উপধারা মধু তারং (শর্মা, ২০১২) হিসাবে প্রকাশিত হয়েছিল। হরিশচন্দ্র তাঁর জন্য জয়দেব রচিত গীত গোবিন্দ এর সুর রচনাও করতে পেরেছিলেন। তিনি ঠুমরি ও টপ্পা শিল্পের গুরু হিসাবে পরিচিত বিদ্যাবাড়ী এবং বদি মতি বাই এর সাথে সমপর্যায়ের হিসেবে বিবেচিত হন। কর্ম জীবনে তিনি অনেক উঁচুতে পৌঁছে যাওয়ায় হুস্না বাইকে ‘সরকার’ বা সর্দার হিসাবে অভিহিত করা হয়।  রাজনৈতিক সম্পৃক্ততা  অসহযোগ আন্দোলনের (১৯২০-২২) সময় যখন এম. কে. গান্ধি কাশী (বর্তমান সময়ের বারাণসীর একটি বিশেষ প্রতিবেশী) এবং নৈনিতাল দিয়ে ভ্রমণ করেছিলেন, তখন বাই এমন একটি আন্দোলনকে উৎসাহিত করেছিলেন যার ফলে ভজন এবং দেশাত্মবোধক গান গাওয়ার মাধ্যমে মহিলা গায়কদের জীবিকা নির্বাহ করার জন্য তাঁর প্রভাব ছিল। এই গায়কদের মর্যাদা বাড়ানোও তাঁর লক্ষ্য ছিল, যাদের কাজ প্রায়শই পেশা হিসাবে যৌন কাজের সাথে সমান হতো। এই গায়কদের অনেকেই পরবর্তীকালে চরকা আন্দোলনে যোগ দিয়েছিলেন। গান্ধীর অনুসারীরা অমৃতসরে যৌনকর্মীদের বাড়ির বাইরে পিকেটিং করছে এবং তাওয়াইফ এবং একই ধরনের যৌন পেশাগুলির বিরুদ্ধে যৌন কাজের উপলব্ধি হিসাবে বিবেচিত সেই পেশাগুলির বিরুদ্ধে জনমত পোষণ করছে। বাই জাতীয় আন্দোলনকে সমর্থন ও তাওয়াইফদের জীবনযাপনের ধরন সংস্কার করার দুটি উদ্দেশ্য নিয়ে ‘তাওয়াইফ সভা’ (কাশির বারাঙ্গনা ফেডারেশন) গঠন করেছিলেন। সভার উদ্বোধনী অনুষ্ঠানের সময় বাইয়ের সভাপতির ভাষণ বারবধু বিবেকান-এ পাওয়া যায়, (সাহিত্য সদন, অমৃতসর, ১৯২৯) তিনি একটি জাতীয়তাবাদী কবিতা আবৃত্তি করেছিলেন।  বাই সহযোগী তাওয়াইফদের জোয়ান অব আর্ক এবং চিতোরগড়ের মহিলাদের জীবন থেকে শিখতে, সোনার অলংকারের পরিবর্তে লোহার শেকল পরতে এবং সম্মানজনক জীবন থেকে দূরে থাকতে অনুরোধ করেছিলেন। তাওয়াইফরা তাদের পেশা সম্পূর্ণরূপে পরিবর্তন করতে না পারায় বাই তাদের জাতীয়তাবাদী বা দেশপ্রেমিক রচনা দিয়ে তাদের আবৃত্তি শুরু করার পরামর্শ দিয়েছিলেন। তিনি তাওয়াইফদের বানারসের আরেক বিখ্যাত তাওয়াইফ গায়িকা বিদ্যাধারী বাইয়ের কাছ থেকে এই গানগুলি সংগ্রহ করার পরামর্শ দিয়েছিলেন। বাই এটিকে তাওয়াইফদের জন্য সামাজিক অবস্থান ও মর্যাদা অর্জনের একটি পদক্ষেপ হিসাবে দেখেছিলেন। অন্যান্য তাওয়াইফদের সাথে তিনি অ-ভারতীয় পণ্য বর্জনে অংশ নিয়েছিলেন এবং স্বদেশী আন্দোলনকে গ্রহণ করেছিলেন।  তথ্যসূত্র   বিষয়শ্রেণী:ভারতীয় লোক গায়িকা বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:২০শ শতাব্দীর ভারতীয় গায়িকা বিষয়শ্রেণী:উত্তরপ্রদেশের সঙ্গীতশিল্পী বিষয়শ্রেণী:১৯শ শতাব্দীর ভারতীয় গায়িকা
ডিফতারদার ইব্রাহিম পাশা মসজিদ ( ; , "মস্ক অফ ডিফতারদার ইব্রাহিম পাশা") গ্রীসের কোস দ্বীপে অবস্থিত একটি অটোমান যুগের মসজিদ। এটি ১৮ শতকে নির্মিত, এবং এটি কোস-এর মুসলিম-তুর্কি সম্প্রদায়কে প্রতিনিধিত্ব করে। পাঁচটি অটোমান মসজিদের মধ্যে যে দুটি এখনও চালু আছে এবং কোসে নামাজের জন্য উন্মুক্ত; সেগুলোর মধ্যে এটি একটি, আর অন্যটি হলো গাজী হাসান পাশা মসজিদ ।Pg 124,The Forgotten Turkish Identity Of The Aegean Islands. Prof Mustafa Kaymakçı, Dr Cihan Özgün, Published by Eğitim Yayınevi, 2018   ইতিহাস  মসজিদটির নাম ইব্রাহিম এফেন্দির থেকে এসেছে, যিনি একজন অটোমান অর্থমন্ত্রী (ডিফতারদার) ছিলেন। টিনি ১৮ শতকের শেষের দিকে এটি নির্মাণের নির্দেশ দিয়েছিলেন। এটি ধারণা করা হয় যে এটি পূর্বে সেন্ট পারাসকেভিকে উৎসর্গ করা একটি অর্থোডক্স গির্জা ছিল।  ১৯২৬ এবং ১৯৩৩ সালে কোস-এ যে বড় ভূমিকম্প হয়েছিল তাতে মসজিদটি মারাত্মকভাবে ক্ষতিগ্রস্ত হয়েছিল। ইতালীয়রা, যারা সেই সময়ে কোসকে দখলে রেখেছিল, তারা ব্যাপক পুনরুদ্ধার কাজ করেছিল, যার মধ্যে মিনারের উপরের অংশ অপসারণ এবং এর পুনরুদ্ধার অন্তর্ভুক্ত ছিল। তবে ব্যাপক ক্ষয়ক্ষতির কারণে, ২০০৪-২০০৫ সালে মিনারটিকে আবার সংস্কারের মধ্য দিয়ে যেতে হয়েছিল। ইতালীয় পুনরুদ্ধারের কাজ ছাড়া, এটিকে এখন পর্যন্ত পদ্ধতিগতভাবে আর কোনো রক্ষণাবেক্ষণ করা হয়নি।  এটি ২০১৭ সালের ভূমিকম্পে ব্যাপকভাবে ক্ষতিগ্রস্ত হয়েছিল, এবং সে সময়ে মিনারটি ধসে পড়ে।   গঠন  কোস শহরের এলেফথেরিয়াস স্কোয়ারে দাঁড়িয়ে থাকা, এটি ঘন আকারের একটি দ্বিতল ভবন, যেটি হলো বারোটি খিলান দ্বারা সমর্থিত একটি অষ্টভুজাকার গম্বুজ। এটি কাটা অ্যাশলারের সঙ্গে নির্মিত হয়; নীচ তলায়  নীচের অংশে বড়গুলো এবং ছোটগুলো প্রথম তলায়, আইএসও-বিল্ডিং সিস্টেম অনুসারে সাজানো। ডিফতারদার মসজিদের ছয়টি জানালা রয়েছে, দুইটি জোড়ায় প্রতিটি খিলানের নিচে রাখা হয়েছে, কিন্তু সেগুলো অন্য পাশের মতো একটি খিলানে শেষ হয় না এবং এগুলোর একটি উঁচু কার্নিস আছে, যা তিন দিকের পেডিমেন্টকে ঘিরে রয়েছে।  প্রথম তলায় রয়েছে বর্গাকার প্রার্থনা কক্ষ, যেটি দুইটি দরজা দিয়ে উত্তরে সরু এবং দীর্ঘায়িত নর্থেক্সের সাথে যোগাযোগ করে। পরেরটি যথাক্রমে পূর্ব এবং পশ্চিম দিকে অবস্থিত দুইটি ইটের সিঁড়ি দ্বারা প্রবেশ করা যায়। পূর্ব দিকের সিঁড়ি, যার উপরের অংশটি একটি দ্বি-গম্বুজযুক্ত প্রোপিলন দ্বারা আবৃত, এটি মসজিদে কর্মকর্তাদের প্রবেশের উদ্দেশ্যে করা হয়েছিল। প্রধান হলের উত্তর দিকে একটি উঁচু কাঠের গাইনাকোনাইটিস, নারীদের জন্য কোয়ার্টার রয়েছে। মিহরাব ও মিম্বার দক্ষিণ দিকে।  মসজিদের পশ্চিম দিকে মিনারটি অবস্থিত, যার একটি প্যারাপেটসহ একটি একক বারান্দা রয়েছে, এবং এর একটু বাইরে একটি মার্বেল অষ্টভুজাকার ফোয়ারা রয়েছে, যা ছয়টি খিলান এবং ছোট স্তম্ভ দ্বারা সমর্থিত একটি খিলানযুক্ত ভবন দ্বারা আবৃত।   গ্যালারি    আরও দেখুন    গ্রিসে ইসলাম  গ্রিসের মসজিদের তালিকা  ইব্রাহিম পাশা মসজিদ, রোডস   তথ্যসূত্র    আরও পড়া    কোস দ্বীপের ইতিহাস: প্রাচীন, মধ্যযুগীয়, আধুনিক, ভাসিলিস এস. হাতজিভাসিলিউ দ্বারা প্রকাশিত, ২০১৩ সালে।   বহিঃসংযোগ      বিষয়শ্রেণী:CS1 Greek-language sources (el) বিষয়শ্রেণী:গম্বুজসহ মসজিদ বিষয়শ্রেণী:১৮শ শতাব্দীর মসজিদ বিষয়শ্রেণী:গ্রিসের উসমানীয় মসজিদ বিষয়শ্রেণী:উইকিউপাত্তে স্থানাঙ্ক আছে
"অস্বতী থিরুনাল" উমায়াম্মা, রানী উমায়াম্মা বা রানী আশুরে (অস্বতী) Papers and articles. "Holding Kings to Ransom – Royal Women in Matrilineal Kerala": Manu S. Pillai (2015)  (মৃত্যু ১৯৬৮), ছিলেন দক্ষিণ ভারতের ভেনাদ বা ভেনাতুর A. Sreedhara Menon. "Kerala History and its Makers" DC Books (Kottayam) 2016   Markus P. M. Vink. "Encounters on the Opposite Coast: The Dutch East India Company and the Nayaka State of Madurai in the Seventeenth Century" (2015) BRILL  অঞ্চলের রাজকীয় রানী। তার শাসনকাল ছিল ১৬৭৭ থেকে ১৬৮৪ সাল। তার ছোট ভাগ্নে (তার বড় বোন ঊর্ধ্বতন রানী মাকায়রাম থিরুনালের ছেলে) ছিলেন রবি বর্মা। তিনি ঊর্ধ্বতন রানী মাকাইরাম থিরুনালের অধীনে আটিঙ্গালের কনিষ্ঠ রানী ছিলেন এবং পরবর্তীকালে তিনি আটিঙ্গালের প্রধান রানী হিসাবে নিযুক্ত হয়েছিলেন। Lakshi Raghunandan. "The Life and Times of Maharani Setu Lakshmi Bayi, the Last Queen of Travancore". Maharani Setu Lakshmi Memorial Charitable Trust. Bangalore (1995) K. V. Krishna Ayyar. "A Short History of Kerala" (1966) . Pai and Company (Cochin) India   রবিবর্মা ত্রিপ্পাপুরের রাজা হিসেবে শাসন করার সময় (১৬৮৪-১৭১৮), উমায়াম্মা তার স্বরূপমের উপর সার্বভৌম ক্ষমতা বজায় রেখেছিলেন। তিনি কেরালায় ইংরেজ এবং ডাচ ফ্যাক্টরদের সাথে স্বাধীনভাবে আলোচনা করতে সক্ষম ছিলেন। Lakshi Raghunandan. "The Life and Times of Maharani Setu Lakshmi Bayi, the Last Queen of Travancore". Maharani Setu Lakshmi Memorial Charitable Trust. Bangalore (1995) Papers and articles. "Holding Kings to Ransom – Royal Women in Matrilineal Kerala": Manu S. Pillai (2015)  ইংরেজ ইস্ট ইন্ডিয়া কোম্পানি ১৬৮৮ সালে উমায়াম্মার কাছ থেকে ভিলিনজাম (ব্রিনজহন) এবং রুটেরা (ভালিয়াথুরা বা ভেট্টুর) কারখানার অঞ্চলগুলির অধিকার গ্রহন করে।  ১৬৯৪ সালে রানীর কাছ থেকে আনজেঙ্গোতে একটি দুর্গ নির্মাণের অনুমতি নেওয়া হয়েছিল। উমায়াম্মা আটিঙ্গালের নিকটবর্তী এডাভাতে ডেনিসীয়দের সাথে একটি চুক্তিও সম্পন্ন করেন।    ইতিহাসবিদ কেভিকে আইয়ারের মতে, রানী উমায়াম্মা তার রাজনৈতিক চিন্তাধারা ও সুবুদ্ধির মাধ্যমে রাজ্যের এক জোড়ালো প্রশাসনিক ভিত্তি তৈরি করতে সক্ষম হয়েছিলেন যার উপর তার নাতি মার্থান্ডা ভার্মা আধুনিক ত্রাভাঙ্কোরের শক্তিশালী রাজ্য নির্মাণ করেছিলেন। K. V. Krishna Ayyar. "A Short History of Kerala" (1966) . Pai and Company (Cochin) India  ডাচ কমান্ডার হেনরিক ভ্যান রিডে (যিনি ১৬৭৭ সালে উমায়াম্মার সাথে দেখা করেছিলেন) তিনি ১৬৯৪ সালে উমায়াম্মার সম্পর্কে লিখেছিলেন। তার ব্যক্তিগত লেখা থেকে জানা যায় যে আটিঙ্গাল সেই সময়ে প্রায় ৩০,০০ লোকের বিশাল সৈন্যবাহিনী গচ্ছিত রাখতে সক্ষম ছিল। Lakshi Raghunandan. "The Life and Times of Maharani Setu Lakshmi Bayi, the Last Queen of Travancore". Maharani Setu Lakshmi Memorial Charitable Trust. Bangalore (1995) Papers and articles. "Holding Kings to Ransom – Royal Women in Matrilineal Kerala": Manu S. Pillai (2015)  রানী উমায়াম্মা ১৯৬৮ সালে ভ্যালিয়াথুরায় তার শেষ নিঃশ্বাস ত্যাগ করেন।     তথ্যসূত্র   বিষয়শ্রেণী:১৬৯৮-এ মৃত্যু বিষয়শ্রেণী:কেরলের নারী বিষয়শ্রেণী:কালিকট জেলার ব্যক্তি বিষয়শ্রেণী:১৭শ শতাব্দীর ভারতীয় ব্যক্তি বিষয়শ্রেণী:১৭শ শতাব্দীর ভারতীয় নারী বিষয়শ্রেণী:মালয়ালী ব্যক্তি বিষয়শ্রেণী:ভারতীয় রাজকীয় নারী বিষয়শ্রেণী:কেরলের ইতিহাস বিষয়শ্রেণী:ত্রাভাঙ্কোর রাজপরিবার